# data[].attributes.location_name
Υψηλάντη, Σουφλί

# data[].attributes.headline
Υψηλάντη, Σουφλί

# data[].attributes.subject
Υψηλάντη, Σουφλί

# data[].attributes.body
Ο Αλέξανδρος Υψηλάντης γεννήθηκε στις 12 Δεκεμβρίου του 1792 στην Κωνσταντινούπολη. Γονείς του ήταν ο Κωνσταντίνος  και η Ελισσάβετ Υψηλάντη.  Ήταν Έλληνας αξιωματικός του ρωσικού στρατού, που ανέλαβε την προετοιμασία της Ελληνικής Επανάστασης και αγωνίστηκε εναντίον των Τούρκων στη Μολδοβλαχία καθώς και ο αρχηγός της Φιλικής Εταιρείας.  Τον Μάρτιο του 1821 δημιούργησε στην πόλη Φωξάνη της Μολδαβίας ιερό λόχο, παρόμοιο μ΄ αυτόν της Θήβας. Τον αποτελούσαν 450 εθελοντές σπουδαστές ελληνικής καταγωγής.  Οι ιερολοχίτες έδειξαν μοναδικό θάρρος και μεγάλη γενναιότητα στη μάχη στο Δραγατσάνι, όπου πολλοί απ΄ αυτούς έπεσαν νεκροί. Πέθανε στη Βιέννη σε συνθήκες ακραίας φτώχειας στις 31 Ιανουαρίου του 1828. Τα λείψανά του βρίσκονται στην εκκλησία των Αγίων Ταξιαρχών στο Πεδίον του Άρεως στην Αθήνα.

# data[].attributes.location_name
Καραϊσκάκη, Σουφλί

# data[].attributes.headline
Καραϊσκάκη, Σουφλί

# data[].attributes.subject
Καραϊσκάκη, Σουφλί

# data[].attributes.body
Ο Γεώργιος Καραϊσκάκης γεννήθηκε το 1782 στη Σκουληκαριά της Άρτας ή στο Μαυρομμάτι Καρδίτσας.  Αρχικά υπήρξε κλέφτης και μετέπειτα σπουδαίος αρματολός και στρατάρχης της Ελληνικής Επανάστασης του 1821.   Πήρε μέρος στην πολιορκία της Άρτας, στη μάχη του Αγίου Βλασίου, στη μάχη του Κρεμμυδίου, στην πολιορκία της Ακρόπολης, στη μάχη της Αράχωβας και στη μάχη στο Κερατσίνι.  Πέθανε στις 23 Απριλίου του 1827, σε ηλικία 45 ετών. Οι περισσότερες πηγές αναφέρουν ότι ο θάνατός του προήλθε από σφαίρα του εχθρού ενώ πολεμούσε βαριά άρρωστος σε μάχη. Μία άλλη αναφέρει ότι ο θάνατός του οφείλεται σε δολοφονία.

# data[].attributes.location_name
Μάρκου Μπότσαρη, Σουφλί

# data[].attributes.headline
Μάρκου Μπότσαρη, Σουφλί

# data[].attributes.subject
Μάρκου Μπότσαρη, Σουφλί

# data[].attributes.body
Ο Μάρκος Μπότσαρης γεννήθηκε στο Σούλι της Θεσπρωτίας το 1790.  Ήταν ένας από τους Έλληνες οπλαρχηγούς της Ελληνικής Επανάστασης του 1821 και καπετάνιος των Σουλιωτών.  Πήρε μέρος στη μάχη της Βογόρτσας, στην πολιορκία της Άρτας, στη μάχη στο Κομπότι, στη μάχη του Πέτα, στην πρώτη πολιορκία του Μεσολογγίου και στη μάχη του Κεφαλόβρυσου.  Ο Μάρκος Μπότσαρης έμεινε στην ιστορία για την ανδρεία του και τη σημαντική συμβολή του στον Αγώνα για την ανεξαρτησία των Ελλήνων και δίκαια θεωρείται μεγάλος εθνικός ήρωας. Για τις συνολικές του υπηρεσίες και τη μεγάλη συνεισφορά του στον αγώνα, μετά τον θάνατό του έλαβε τιμητικά τον στρατιωτικό βαθμό του Στρατηγού.  Πέθανε σε ηλικία 33 ετών στις 9 Αυγούστου του 1823 μετά από τραυματισμό στη Μάχη του Κεφαλόβρυσου στο Καρπενήσι της Ευρυτανίας.

# data[].attributes.attachment_link.title
Μάρκος Μπότσαρης

# data[].attributes.location_name
Πατριάρχου Γρηγορίου, Σουφλί

# data[].attributes.headline
Πατριάρχου Γρηγορίου, Σουφλί

# data[].attributes.subject
Πατριάρχου Γρηγορίου, Σουφλί

# data[].attributes.body
Ο Γρηγόριος γεννήθηκε το 1746 στη Δημητσάνα από φτωχή οικογένεια. Διετέλεσε τρεις φορές Πατριάρχης Κωνσταντινουπόλεως.  Στη διάρκεια της τρίτης αυτού πατριαρχίας ξέσπασε η Ελληνική Επανάσταση του 1821, που υπήρξε η κρισιμότερη περίοδος του Πατριαρχείου από την Άλωση της Κωνσταντινούπολης.  Πέθανε στις 22 Απριλίου του 1821 στην Κωνσταντινούπολη.

# data[].attributes.attachment_link.title
αρχείο λήψης (7)

# data[].attributes.location_name
Μεσολογγίου, Σουφλί

# data[].attributes.headline
Μεσολογγίου, Σουφλί

# data[].attributes.subject
Μεσολογγίου, Σουφλί

# data[].attributes.body
Έξοδος του Μεσολογγίου ή κατά ορισμένους συγγραφείς Ολοκαύτωμα του Μεσολογγίου αναφέρεται στην έξοδο που πραγματοποίησαν οι πολιορκημένοι στρατιώτες και άμαχοι του Μεσολογγίου, όταν οι δυνατότητες συνέχισης της άμυνας απέναντι στα τουρκικά και αιγυπτιακά στρατεύματα είχαν χαθεί, λόγω εξάντλησης των τροφίμων. Το γεγονός συνέβη την νύχτα μεταξύ 10ης και 11ης Απριλίου 1826, κατά τη διάρκεια της επανάστασης του 1821. Το σχέδιο της εξόδου πιθανότατα προδόθηκε, μάλλον από αυτόμολο ξένο, με αποτέλεσμα οι τουρκοαιγύπτιοι να απαντήσουν με σφοδρή επίθεση που συνοδεύτηκε από σφαγή. Χιλιάδες Έλληνες σφαγιάστηκαν ή αιχμαλωτίστηκαν και μόνο 1.500 κατάφεραν να διασωθούν.

Η πτώση του Μεσολογγίου οδήγησε σε διάλυση της τρίτης εθνοσυνέλευσης της Επιδαύρου του 1826 και στην παραίτηση της κυβέρνησης Κουντουριώτη. Στο εξωτερικό αναθέρμανε το φιλελληνικό κίνημα και επιτάχυνε τις διαδικασίες για επίτευξη συμφωνίας μεταξύ των μεγάλων δυνάμεων για την τελική λύση του ελληνικού ζητήματος.

Το Μεσολόγγι επαναστάτησε στις 20 Μαΐου του 1821. Η σημασία της θέσης έγινε γρήγορα αντιληπτή από την τοπική ηγεσία της επανάστασης. Στην πόλη πραγματοποιήθηκε η συνέλευση της Δυτικής Ελλάδας και στη συνέχεια έγινε έδρα της διοίκησης της Δυτικής Ελλάδας, που έφερε την ονομασία Οργανισμός της Δυτικής Χέρσου Ελλάδας.

Το 1822 η πόλη πολιορκήθηκε για πρώτη φορά από τα στρατεύματα του Κιουταχή που είχε νικήσει τους Έλληνες στο Πέτα, και του Ομέρ Βρυώνη που είχε ολοκληρώσει την υποταγή του Σουλίου. Μετά από δύο μήνες οι Τούρκοι έλυσαν την πολιορκία έχοντας υποστεί σοβαρές απώλειες. Την επόμενη χρονιά ένα νέο τουρκικό στράτευμα με επικεφαλής τον Μουσταή πασά κατευθύνθηκε προς το Μεσολόγγι άλλα αναλώθηκε ανεπιτυχώς στην πολιορκία του γειτονικού Αιτωλικού

# data[].attributes.location_name
Μιαούλη, Σουφλί

# data[].attributes.headline
Μιαούλη, Σουφλί

# data[].attributes.subject
Μιαούλη, Σουφλί

# data[].attributes.body
Γεννήθηκε στην Ύδρα στις 20 Μαΐου του 1769.  Ήταν Έλληνας καραβοκύρης, πολιτικός και ναύαρχος. Ασχολήθηκε με τη ναυτιλία, αποκτώντας σημαντική περιουσία.  Κατά τη διάρκεια της Επανάστασης του 1821 ανέλαβε την αρχηγία του ελληνικού στόλου συμμετέχοντας με επιτυχία σε πλήθος ναυμαχιών.  Αρχικά ανέλαβε την αρχηγία του στόλου της  Ύδρας και εν συνεχεία την αρχηγία του ελληνικού στόλου.  Πέθανε στον Πειραιά από  φυματίωση την Κυριακή 11 Ιουνίου του 1835.

# data[].attributes.location_name
Σουφλί, Ελλάδα

# data[].attributes.body
Ο Θεόδωρος Κολοκοτρώνης ή αλλιώς ο Γέρος του Μοριά γεννήθηκε στις 3 Απριλίου του 1770. Ήταν Έλληνας αρχιστράτηγος και ηγετική μορφή της Επανάστασης του 1821.  Το 1818 μυήθηκε στη Φιλική Εταιρεία και τον Ιανουάριο του 1821 ξαναγύρισε στη Μάνη, όπου άρχισε να προετοιμάζει την επανάσταση στην Πελοπόννησο.

Ως το τέλος της Επανάστασης ο Κολοκοτρώνης συνέχισε να διαδραματίζει ενεργό ρόλο στα στρατιωτικά και πολιτικά της εποχής.

Πέθανε από εγκεφαλικό επεισόδιο στις 4 Φεβρουαρίου του 1843, στην Αθήνα.